Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: jövedelem megállapításához szükséges adatokat, illetve azokat az adatokat kezelheti, amelyek a kizáró okok fennállásának hiányát igazolják. Ezzel összhangban áll a gyermeknevelési támogatás igénylésének kormányrendeleti szintű szabályozása is: a 32/1993. (II. 17.) Korm. rendelet 2. § (1) bekezdése szerint a gyermeknevelési támogatás igényléséhez a rendelet 1. számú mellékletében foglalt jövedelemnyilatkozatot
Paragraph Index: 1004

jövedelem megállapításához szükséges adatokat, illetve azokat az adatokat kezelheti, amelyek a kizáró okok fennállásának hiányát igazolják. Ezzel összhangban áll a gyermeknevelési támogatás igénylésének kormányrendeleti szintű szabályozása is: a 32/1993. (II. 17.) Korm. rendelet 2. § (1) bekezdése szerint a gyermeknevelési támogatás igényléséhez a rendelet 1. számú mellékletében foglalt jövedelemnyilatkozatot kell csatolni, de vagyonnyilatkozatot nem kell kitölteni. A fentiek alapján megállapítom, hogy a szóban forgó esetben Ön a támogatás igényléséhez kötelezhető volt arra, hogy jövedelmi adatairól tájékoztatást adjon, ám nem volt kötelezhető vagyonnyilatkozat kitöltésére. Budapest-Zugló jegyzője megkeresésemre írott válaszlevelében arról tájékoztatott, hogy az önkormányzat immár nem kér vagyonnyilatkozatot a gyermeknevelési támogatást igénylő polgároktól. Adatvédelmi és információszabadsággal kapcsolatos problémáival forduljon hozzám a jövőben is bizalommal. Budapest, 1998. június 12. Üdvözlettel: Dr. Majtényi László (153/A/1998) 1999/79/II. szám [Állásfoglalás: az agrárkamara az önkormányzat részére szociális ellátásra jogosultság megállapítása céljából nem adhatja át tagjai személyes adatait] Kőváriné dr. Bartha Ágnes, titkár Bács-Kiskun megyei Agrárkamara, Kecskemét Tisztelt Titkár Asszony! Megkeresésében állásfoglalásomat kérte, hogy továbbíthatók-e az önkormányzat részére — szociális ellátásra való jogosultság megállapítása céljából — a kamara által nyilvántartott őstermelők adatai. A személyes adatok védelméről és a közérdekű adatok

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes